ΓΡΑΠΤΗ ΕΡΩΤΗΣΗ E-1959/00

υποβολή: Laura Gonzlez lvarez (GUE/NGL) προς την Επιτροπή

(21 Ιουνίου 2000)

Θέμα: Παραβίαση της κοινοτικής νομοθεσίας με την κατασκευή του νέου φράγματος της La Brea II στον ποταμό Guadiato (επαρχία της Κόρντομπα, Ισπανία)

Με απόφαση της 23ης Δεκεμβρίου 1997, η Γενική Διεύθυνση Ποιότητας και Αξιολόγησης του Περιβάλλοντος του Υπουργείου Περιβάλλοντος της Ισπανίας προέβη σε θετική αξιολόγηση των περιβαλλοντικών επιπτώσεων του σχεδίου για το νέο φράγμα της La Brea II στον ποταμό Guadiato στην επαρχία της Κόρντομπα (Ισπανία). Το Ινστιτούτο για τη διατήρηση του φυσικού περιβάλλοντος (ICONA) δήλωσε ότι η κατασκευή αυτού του φράγματος θα είχε επιπτώσεις σε είδη που περιλαμβάνονται στο παράρτημα Ι της οδηγίας 79/409/ΕΟΚ(1) για τα άγρια πτηνά.

Επί πλέον, το φράγμα θα επηρεάσει σοβαρά ορισμένα είδη, κοινοτικού ενδιαφέροντος και ειδικής προστασίας, τα οποία περιλαμβάνονται στο παράρτημα IV της οδηγίας για τη διατήρηση των φυσικών οικοτόπων 92/43/ΕΟΚ(2), όπως είναι ο λύκος, η φίδρα ή ο ιβηρικός λυγξ. Το φράγμα πρόκειται να πλημμυρίσει ένα αξιόλογο μεσογειακό δάσος με δρυς, λιόπουρνα κλπ. Εξάλλου, ηπηρεσία περιβάλλοντος της κυβέρνησης της Ανδαλουσίας, στην έκθεσή της στις 16.11.1993, περιγράφει τη μεγάλη οικολογική σημασία της ζώνης και επιβεβαιώνει ότι η ζώνη αυτή θαποστεί κριτικές συνέπειες, λόγο για τον οποίο προτείνει την ανάγκη νέων εναλλακτικών λύσεων.

Η Sierra Hornachuelos, στην οποία πρόκειται να κατασκευαστεί το φράγμα αυτό, είναι χαρακτηρισμένη ως ειδική ζώνη προστασίας πτηνών, το δε φράγμα πρόκειται να καταστρέψει 600 εκτάρια της ζώνης αυτής. Η ζώνη που θα καταβυθιστεί συγκεντρώνει πολλά από τα κριτήρια που θέτει η οδηγία 92/43/ΕΟΚ για τη συμπερίληψή της

στο δίκτυο NATURA 2000 ως ζώνης ειδικής προστασίας, εξ ου και προτάθηκε από το ισπανικό κράτος ως τόπος κοινοτικής σημασίας. Το φυσικό πάρκο της Sierra Hornachuelos περιλαμβάνεται στο δίκτυο προστατευομένων φυσικών χώρων της Ανδαλουσίας, βάσει του ισπανικού νόμου 2/1989 της 18ης Ιουλίου. Το πρόγραμμα περιβάλλοντος της Ανδαλουσίας (1995-2000) εξετάζει το ενδεχόμενο του χαρακτηρισμού της Sierra Hornachuelos ως οικότοπο της βιόσφαιρας.

Ποια μέτρα σκοπεύει να λάβει η Επιτροπή προκειμένου να επιτύχει από τις ισπανικές αρχές να τηρήσουν το κοινοτικό δίκαιο και να σεβασθούν τις οδηγίες 79/409/ΕΟΚ, 92/42/EOK και 92/43/ΕΟΚ, μην προβαίνοντας στην κατασκευή του φράγματος της La Brea II;

(1) ΕΕ L 103 της 25.4.1979, σελ. 1.

(2) ΕΕ L 206 της 22.7.1992, σελ. 7.

Απάντηση της κ. Wallstrm εξ ονόματος της Επιτροπής

(7 Σεπτεμβρίου 2000)

Η κατασκευή του φράγματος La Brea II στην επαρχία της Κόρδοβας (Ανδαλουσία) μπορεί να έχει επιπτώσεις στη ζώνη ειδικής προστασίας πτηνών Sierra de Hornachuelos η οποία έχει λάβει αυτόν το χαρακτηρισμό από τις ισπανικές αρχές βάσει της οδηγίας 79/409/ΕΟΚ του Συμβουλίου, της 2 Δεκεμβρίου 1979, σχετικά με τη διατήρηση των αγρίων πτηνών(1). Αυτός ο φυσικός χώρος έχει επίσης προταθεί από την Ισπανία ως τόπος κοινοτικής σημασίας ο οποίος μπορεί να ενσωματωθεί στο μέλλον στο δίκτυο Natura 2000 στο πλαίσιο της οδηγίας 92/43/ΕΟΚ του Συμβουλίου, της 21ης Μαΐου 1992, για τη διατήρηση των φυσικών ενδιαιτημάτων καθώς και της άγριας πανίδας και χλωρίδας(2).

Το έργο έχειποβληθεί στη διαδικασία εκτίμησης περιβαλλοντικών επιπτώσεων η οποία έχει θεσπιστεί με την οδηγία 85/337/ΕΟΚ του Συμβουλίου, της 27ης Ιουνίου 1985, σχετικά με την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον(3).

Όσον αφορά την οδηγία 92/43/ΕΟΚ, πρέπει να σημειωθεί ότι στις παραγράφους 3 και 4 του άρθρου 6, που εφαρμόζονται στις ζώνες ειδικής προστασίας, προβλέπεται ότι κάθε πρόγραμμα ή σχέδιο μη άμεσα συνδεόμενο ή αναγκαίο για τη διαχείριση της ζώνης ειδικής προστασίας, το οποίο όμως είναι δυνατόν να την επηρεάζει σημαντικά, εκτιμάται δεόντως ως προς τις επιπτώσεις του στον τόπο, λαμβανομένωνπόψη των στόχων διατήρησής του. Βάσει των συμπερασμάτων της εκτίμησης των επιπτώσεων στον τόπο, οι εθνικές αρχές συμφωνούν για το οικείο σχέδιο μόνον αφού βεβαιωθούν ότι δεν θα παραβλάψει την ακεραιότητα του τόπου περί του οποίου πρόκειται και, ενδεχομένως, αφού εκφρασθεί πρώτα η δημόσια γνώμη.

Εάν, παρά τα αρνητικά συμπεράσματα της εκτίμησης των επιπτώσεων και ελλείψει εναλλακτικών λύσεων, ένα σχέδιο πρέπει να πραγματοποιηθεί για άλλους επιτακτικούς λόγους σημαντικού δημοσίου συμφέροντος, περιλαμβανομένων λόγων κοινωνικής ή οικονομικής φύσεως, το κράτος μέλος λαμβάνει κάθε αναγκαίο αντισταθμιστικό μέτρο ώστε να εξασφαλισθεί η προστασία της συνολικής συνοχής του Natura 2000. Το κράτος μέλος ενημερώνει την Επιτροπή σχετικά με τα αντισταθμιστικά μέτρα που έλαβε.

Η Επιτροπή έλαβε γνώση του σχεδίου φράγματος μετά από καταγγελία. Πρέπει να σημειωθεί ότι ο φάκελος εξετάζεται αυτή τη στιγμή από την Επιτροπή η οποία έχει ήδη πολλές φορές ζητήσει πληροφορίες από τις ισπανικές αρχές και έχει πολλές φορές συζητήσει με αυτές προκειμένου να επαληθεύσει ότι οιποχρεώσεις που απορρέουν από τα άρθρα 6.3 και 6.4 της οδηγίας 92/43/ΕΟΚ έχουν τηρηθεί στη συγκεκριμένη περίπτωση.

Η Επιτροπή πάντως, ως θεματοφύλακας των συνθηκών, θα λάβει τα ενδεδειγμένα μέτρα προκειμένου να εξασφαλίσει την τήρηση του κοινοτικού δικαίου στην εν λόγω περίπτωση.

(1) ΕΕ L 103 της 25.4.1979.

(2) ΕΕ L 206 της 22.7.1992.

(3) ΕΕ L 175 της 5.7.1985.